Doložka 
finančných, ekonomických, environmentálnych vplyvov a 
vplyvov na zamestnanosť a podnikateľské prostredie

1.	Vyčíslenie odhadu dopadov na verejné financie 
V rozpočtovej kapitole MVRR SR na rok 2005 je vyčlenených 9 mil. Sk na systém podpory euroregionálnych aktivít. V rámci návrhu východísk štátneho rozpočtu SR na rok 2006 boli naplánované účelové prostriedky kapitoly MVRR SR euroregionálnym združeniam v sume 9 mil. Sk.

2.	Vyčíslenie odhadu dopadov na obyvateľstvo, hospodárenie podnikateľskej sféry a iných právnických osôb 
Dopady návrhu systému podpory euroregionálnych aktivít vplývajú pozitívne na životnú úroveň obyvateľstva a poskytnú zvýšenie kvality života v regiónoch. Očakáva sa predovšetkým spolupráca národnej a regionálnej úrovne odborných štruktúr regionálneho rozvoja a zefektívnenie využitia vnútorných zdrojov prihraničných regiónov.

3.	Vyčíslenie odhadu dopadov na životné prostredie 
V rámci systému podpory euroregionálnych aktivít budú projekty realizované so zreteľom na dodržiavanie princípov ochrany a zlepšovania životného prostredia.

4.	Odhad dopadov na zamestnanosť 
Pripravovaný systém podpory obsiahnutý v materiáli v priebehu rokov 2005 a 2006 nemá priamy vplyv na zamestnanosť.

5.	Odhad dopadov na podnikateľské prostredie 
Pripravovaný systém podpory v priebehu rokov 2005 a 2006 nemá priamy vplyv na podnikateľské prostredie.